मुझे दुलार दे शिशु अबोध हूं तेरा मैं तोड़ दूं हरेक बंध, कंदराएं फोड़ दूं जो बंद लौहद्वार हो तो हो रहे तो हो रहे घना जो अन्धकार हो तो हो रहे, हो रहे अमावसी ये कालिमा हटे जो तेरी हो कृपा जगर मगर जलें जो दीप जगमगा उठे निशा कनक की दिव्‍य कांति सा परम शुभम स्वरूप है कृपा कटाक्ष तेरा पाके रंक क्षण में भूप है ये चन्द्र सूर्य तारागण, ये सृष्टि का हरेक कण तेरी विभा से दीप्‍त हैं ये वर्ष, मास, दिन ये क्षण तेरी प्रभा ही ले के हर दिशा प्रकाशमान है तुझी से ही प्रलय है और तुझी से नव विहान है प्रकाश की विजय का पर्व बार बार आयेगा अंधेरा बार बार हो तो हो रहे तो हो रहे घना जो अन्धकार हो तो हो रहे, हो रहे गीत के मिसरे पर यदि गीत ही लिखा जाये तो उसका आनंद अलग ही होता है ।